**APSTIPRINĀTI:**

ar 2025. gada 11. jūlija rīkojumu Nr.84

**MUTISKAS IZSOLES noTEIKUMI**

**par stacionāra ēkas bēniņu stāva atsevišķas nenorobežotas telpas daļas un jumta atsevišķas nenorobežotas daļas nomu tehnisko iekārtu (aparatūras un antenu) uzstādīšanai un ekspluatācijai**

**Rēzeknē, 18. novembra ielā 41**

1. **Vispārīgie noteikumi**
	1. **Izsoles noteikumi** nosaka kārtību, kādā tiek izsolītas nomas tiesības mutiskā izsolē ar augšupejošu soli.
	2. **Izsoles organizētājs un rīkotājs** ir sabiedrības ar ierobežotu atbildību „RĒZEKNES SLIMNĪCA”, turpmāk – Iznomātājs, izveidota izsoles komisija.
	3. Izsoles komisijai papildus šajos noteikumos noteiktajiem pienākumiem un tiesībām ir šādi pienākumi un tiesības:
		1. nodrošināt pieteikumu par piedalīšanos izsolē un izsoles noteikumos norādīto dokumentu pieņemšanu izsoles sludinājumā un šajos noteikumos minētajā vietā, laikā un termiņā;
		2. līdz izsoles sākumam neizpaust ziņas trešajām personām par pretendentiem un to skaitu;
		3. nodrošināt izsolāmo nomas tiesību objekta apskati, iepriekš vienojoties ar kontaktpersonu Santiju Kupreviču vai aizvietojošo personu (tālruņa Nr. 27801690) par nomas tiesību objekta apskates datumu, laiku un vietu;
		4. nepieņemt pieteikumu piedalīties izsolē pēc pieteikumu iesniegšanas termiņa beigām.
	4. **Nomas tiesību objekts:** nomas tiesības uz stacionāra ēkas (kadastra apzīmējums 2100 006 1608 001) bēniņu stāva atsevišķu nenorobežotu telpas daļu un šīs ēkas jumta atsevišķu nenorobežotu daļu tādā apjomā, kāds nepieciešams tehnisku iekārtu (aparatūras un antenu) uzstādīšanai un ekspluatācijai, 18. novembra ielā 41, Rēzeknē (Nomas objekta atrašanās vieta atzīmēta 1. pielikumā).
	5. **Nomas tiesību objekta lietošanas mērķis:** publiskā elektronisko sakaru tīkla bāzes stacijas ierīkošanai, aparatūras un antenu uzstādīšanai un ekspluatācijai.
	6. Sludinājums par izsoli tiek publicēts Slimnīcas mājas lapā [www.rslimnica.lv](http://www.rslimnica.lv) un Valsts akciju sabiedrības „Valsts nekustamie īpašumi” mājas lapā [www.vni.lv](http://www.vni.lv) internetā.
	7. Izsolāmo nomas tiesību izsoles (turpmāk – Izsole) tiesisko pamatu nosaka Civillikums, Publiskas personas finanšu līdzekļu un mantas izšķērdēšanas novēršanas likums, Ministru kabineta 2018. gada 20. februāra noteikumi Nr. 97 “Publiskas personas mantas iznomāšanas noteikumi” un citi spēkā esošie normatīvie akti, kā arī šie noteikumi.
	8. Izsoles mērķis ir noteikt nomas tiesību objekta nomnieku, kas piedāvā izdevīgāko finansiālo piedāvājumu nomas tiesību nodibināšanai.
	9. Izsole ir mutiska ar augšupejošu soli, turpmāk – Izsole. Pretendents, kas nosola augstāko nomas maksu par nomas tiesību objektu, tiek atzīts par Izsoles uzvarētāju un iegūst nomas tiesību objekta nomas tiesības.
	10. Nomas tiesību objekts tiek izsolīts 1. (pirmajā) izsolē.
2. **Izsoles priekšmets un sākumcena**
	1. Tiek izsolītas nomas tiesību objekta nomas tiesības.
	2. Nomas līgums tiek slēgts uz 10 (desmit) gadiem ar tiesībām pagarināt līguma darbības termiņu saskaņā ar normatīvajiem aktiem. Pagarinot nomas tiesības, tiks pārskatīta nomas maksa un izvērtēts, vai nomnieks ir labticīgi pildījis nomas līguma nosacījumus.
	3. **Izsoles sākotnējā cena** (nosacītā nomas maksa) – nomas maksa par nomas tiesību objektu mēnesī ir 718,00 EUR (septiņi simti astoņpadsmit *euro*), bez pievienotās vērtības nodokļa (turpmāk - PVN).
	4. Papildus nomas maksai tiek maksāts par elektroenerģiju saskaņā ar iznomātāja izrakstītajiem rēķiniem. PVN tiek aprēķināts saskaņā ar Latvijas Republikas normatīvajos aktos noteikto likmi.
	5. Nomnieks par saviem līdzekļiem ar Iznomātāju saskaņotā vietā uzstāda elektroenerģijas komercuzskaites mēraparātu, kā arī sedz citus nomas tiesību objekta ierīkošanas darbus, kuri nepieciešami nomas tiesību objekta darbības uzsākšanai.
	6. Nomnieks nevar nodot nomas tiesību objektu daļēji vai pilnīgi apakšnomā trešajām personām.
	7. Uzvarējušam pretendentam jānodrošina (papildus skat. Pielikumu Nr.4):
		1. nomnieks patstāvīgi nodrošina mobilo sakaru bāzes stacijas ierīkošanas tehniskā projekta izstrādi un saskaņošanu normatīvajos aktos noteiktajā kārtībā;
		2. nomnieks patstāvīgi nodrošina visa veida atzinumu un atļauju saņemšanu valsts, pašvaldību iestādēs un citās uzņēmējdarbības nozari uzraugošajās institūcijās, ja attiecināms, uzņēmējdarbības veikšanai;
		3. tehniskās iekārtas tiek izvietotas 1.4. punktā norādītajā vietā;
		4. nomnieks nedrīkst traucēt Iznomātāja sniegto veselības aprūpes pakalpojumu norisi, kā arī ievēro Iznomātāja iekšējās kārtības noteikumus;
		5. nomnieka darbiniekiem Iznomātāja telpās un teritorijā aizliegts smēķēt un/vai atrasties alkohola vai narkotisko vielu reibumā;
		6. nomnieka darbiniekiem ir saistošas Iznomātāja darbinieku prasības un norādījumi attiecībā uz kārtības noteikumu un/vai tehnisko prasību ievērošanu.
	8. Izsoles (nomas) objekta īpašie nosacījumi (papildus skat. Pielikumu Nr.4):
		1. nomas līgumu ar Izsoles uzvarētāju slēdz pēc Izsoles rezultātu paziņošanas (nomas periods atbilstoši 2.2. apakšpunktam);
		2. nomniekam ir pienākums rakstveidā saskaņot mobilo sakaru bāzes stacijas ierīkošanas tehnisko projektu ar Iznomātāju;
		3. Iznomātājam ir tiesības uzteikt nomas līgumu, brīdinot nomnieku 1 (vienu) mēnesi iepriekš, ja telpa būs nepieciešama sabiedrisko vajadzību nodrošināšanai vai normatīvajos aktos noteikto publisko funkciju veikšanai, neatlīdzinot nomnieka zaudējumus, kas saistīti ar līguma pirmstermiņa izbeigšanu;
		4. līguma darbības laikā nomnieka pienākums ir nodrošināt, lai telpu, kurās atrodas izvietotās tehniskās iekārtas, un jumta tehniskais stāvoklis nepasliktinātos;
		5. nomniekam nav tiesību nodot nomas tiesību objektu vai tā daļu apakšnomā.
3. **Izsoles norises vieta, laiks un pretendenti**
	1. Izsole notiks 2025. gada 21. jūlijā plkst. 11:00, Slimnīcas telpās – 18.novembra iela 41, Rēzekne, LV-4601, 5.stāva sapulču telpā. Pēc nepieciešamības tiks nodrošināta iespēja dalībniekiem piedalīties izsolē attālināti, e-vidē *ZOOM*.
	2. Par nomas tiesību pretendentu var kļūt **juridiska persona**, kuras darbības veids atbilst NACE 2.1 red. kodam 61.90 “Citi telekomunikācijas pakalpojumi” un kura noteikumos noteiktajā termiņā un kārtībā ir iesniegusi pieteikumu par piedalīšanos Izsolē.
	3. Pretendentu reģistrācija tiek uzsākta pēc paziņojuma publicēšanas atbilstoši šo noteikumu 1.6. punkta prasībām.
	4. Pretendenti var reģistrēties elektroniski, nosūtot uz e-pasta adresi kanceleja@rslimnica.lv šo noteikumu 4. sadaļā minētos dokumentus.
	5. Pretendentu reģistrācija tiek pārtraukta vienu stundu pirms Izsoles sākuma.
4. **Iesniedzamie dokumenti**
	1. Pieteikumu (skatīt pielikumu Nr.2) par piedalīšanos Izsolē izsoles komisijai jāiesniedz līdz 2025. gada 21. jūlijam plkst. 10:00 vienā no šādiem veidiem:
5. nosūtot pa pastu uz adresi: SIA „RĒZEKNES SLIMNĪCA”, 18.novembra iela 41, Rēzekne, LV-4601;
6. nosūtot elektroniski (pieteikumu parakstot ar drošu elektronisko parakstu), sūtot pieteikumu uz e-pastu kanceleja@rslimnica.lv ar norādi: *„Pieteikums izsolei –* *tehnisku iekārtu (aparatūras un antenu) uzstādīšanai un ekspluatācijai”*.
	1. Ar Slimnīcas valdes lēmumu pretendentu reģistrācijas termiņš var tikt pagarināts.
	2. Pieteikumā norāda:
		1. komersanta nosaukumu (firmu), vienoto reģistrācijas numuru, juridisko adresi, NACE kodu;
		2. kontaktinformāciju un pārstāvja datus;
		3. jāapliecina vēlme piedalīties Izsolē un, ka pretendents ir iepazinies ar šīs Izsoles noteikumiem un nepastāv nekādi šķēršļi piedalīties Izsolē.
	3. Pieteikumam pievieno:
		1. personas, kas piedalīsies izsolē, personu apliecinoša dokumenta kopiju;
		2. dokumentu, kas apliecina personas tiesības (pilnvaras) pārstāvēt pretendentu Izsolē, minēto informāciju var aizstāt ar konkrētām norādēm (saitēm) uz publiski pieejamām sistēmām vai reģistriem.
	4. Pieteikumu par piedalīšanos Izsolē paraksta juridiskas personas pārstāvis vai pilnvarotā persona.
	5. Pieteikuma dokumenti jāsagatavo valsts valodā, tiem jābūt skaidri salasāmiem. Ārvalstīs izdotiem dokumentiem vai dokumentiem svešvalodā jāpievieno pretendenta apliecināts dokumenta tulkojums valsts valodā.
	6. Visas izmaksas, kas saistītas ar pieteikumu sagatavošanu sedz pretendents.
	7. Pretendents, iesniedzot izsoles komisijai pieteikumu par piedalīšanos Izsolē, apliecina, ka vēlas piedalīties Izsolē un pretendē uz izsolāmajām nomas tiesībām saskaņā ar šiem noteikumiem, un jebkura pretendenta prasība izmainīt šo noteikumus tiek uzskatīta par atteikšanos piedalīties Izsolē.
7. **Pretendentu reģistrēšanās kārtība**
	1. Pretendentam ir tiesības reģistrēties Izsolei, izpildot šo noteikumu prasības.
	2. Pretendenti tiek reģistrēti Izsoles pretendentu uzskaites lapā (skatīt pielikumu Nr.3), norādot šādas ziņas:
8. pretendenta reģistrācijas numuru, reģistrācijas datumu un laiku;
9. juridiskās personas firmu, reģistrācijas numuru, pilnvarotās personas vārdu, uzvārdu, pases datus, personas kodu, kontakttālruņa numuru;
10. pēdējo solīto cenu.
	1. Pretendents netiek reģistrēts Izsolei:
		1. ja vēl nav iestājies vai jau ir beidzies pretendentu reģistrācijas termiņš;
		2. ja pretendents nav izpildījis šo noteikumu 5. punkta prasības.
	2. Pretendentam ir tiesības piedalīties Izsolē un pēc rakstiska pieprasījuma 3 (trīs) darba dienu laikā pēc Izsoles saņemt izsoles norises protokolu.
	3. Pretendents ir atbildīgs par to, ka viņam nepastāv tiesiski šķēršļi piedalīties Izsolē un pretendēt uz izsolāmajām nomas tiesībām. Izsoles vadītājam, reģistrējot pretendentu, nav pienākums pārbaudīt minēto šķēršļu esamību (neesamību).
11. **Izsoles norise**
	1. Izsole notiek klātienē un attālināti, e-vidē ZOOM. Izsoles dienā pretendentiem tiek izsūtīta pieslēgšanās saite Izsolei.
	2. Izsole ir mutiska un atklāta.
	3. Izsole notiek valsts valodā. Pretendentiem, kuri nepārvalda valsts valodu, jānodrošina sev pārstāvis, kas pārvalda valsts valodu, vai jānodrošina sava pārstāvība Izsolē ar tulka palīdzību. Par tulka piedalīšanos Izsolē pretendentam jāinformē izsoles komisija līdz 2025. gada 21. jūlijam plkst. 10:00 norādot tulka vārdu, uzvārdu, personas kodu, nosūtot informāciju elektroniski uz e-pastu: kanceleja@rslimnica.lv, ar norādi „*Tulka piedalīšanās izsolē – tehnisku iekārtu (aparatūras un antenu) uzstādīšanai un ekspluatācijai*”.
	4. Nomas tiesību objekta pretendentu un to iesniegto pieteikuma dokumentācijas atbilstības pārbaudi noteikumu prasībām izsoles komisija veic slēgtā sēdē pirms Izsoles. Dalībai Izsolē netiek pielaisti tie pretendenti, kuru pieteikuma dokumenti neatbilst noteikumu prasībām, vai kuri neatbilst noteikumos izvirzītajām prasībām pretendentiem. Dalībai Izsolē nepielaistie pretendenti par iemeslu tiek informēti rakstiski, nosūtot izsoles komisijas lēmumu.
	5. Izsolē piedalās visi reģistrētie dalībnieki, kuri ir pieslēgušies tiešsaistes konferencei līdz šajos noteikumos noteiktajam Izsoles sākuma laikam, un kuri ir reģistrēti dalībnieku uzskaites lapā. Izsolē var piedalīties tikai ar attiecīgo Izsoli saistītas personas (Slimnīcas pilnvarots pārstāvis, izsoles komisija, Izsoles dalībnieki, tulki).
	6. Pirms Izsoles uzsākšanas izsoles vadītājs pārliecinās par pretendentu personību saskaņā ar iesniegtajiem personu apliecinošajiem dokumentiem un uzskaites lapā fiksētajiem datiem.
	7. Izsole notiek, ja piedalās vismaz viens pretendents.
	8. Ja izsoles komisijas priekšsēdētājs konstatē, ka Izsolei pieslēgušies ne visi reģistrētie Izsoles pretendenti, tad Izsoles sākums tiek atlikts uz 15 (piecpadsmit) minūtēm. Ja šajā laikā nepieslēdzas klāt neesošie Izsoles pretendenti, izsoles komisija par to izdara atzīmi Izsoles protokolā, un ir atzīstams, ka pēdējie zaudējuši savas tiesības piedalīties Izsolē, un Izsole tiek uzsākta bez viņu klātbūtnes.
	9. Ja uz Izsoli nav pieslēdzies neviens no reģistrētajiem Izsoles pretendentiem, tad Izsoles komisijas priekšsēdētājs Izsoli atliek uz 30 (trīsdesmit) minūtēm. Ja šajā laikā nepieslēdzas neviens no Izsoles pretendentiem, tad Izsole tiek atzīta par nenotikušu.
	10. Izsoles komisijas priekšsēdētājs ir tiesīgs pēc sava ieskata atlikt Izsoles sākumu, ja Izsoles sākuma atlikšanas nepieciešamību izraisa būtiski apstākļi un tas ir lietderīgi Iznomātāja interesēm.
	11. Izsoli vada izsoles komisijas priekšsēdētājs. Viņa prombūtnes laikā – cita izsoles komisijas norīkota persona.
	12. Pirms Izsoles sākuma izsoles komisijas priekšsēdētājs pārliecinās par sarakstā iekļauto personu piedalīšanos Izsolē. Ja izsoles komisijas priekšsēdētājs konstatē, ka kāds no Izsoles pretendentiem nav pieslēdzies, tad šis Izsoles pretendents skaitās nepiedalījies Izsolē.
	13. Izsoles komisijas priekšsēdētājs, atklājot izsoli, nosauc nomas tiesību objektu un sastāvu, paziņo izsoles sākumcenu – 718,00 EUR (septiņi simti astoņpadsmit *euro*) un soli – 20,00 EUR (divdesmit *euro*), bez PVN, par nomas tiesību objektu un informē par Izsoles kārtību. Izsole notiek ar augšupejošu soli. Solīšana sākas no nosacītās nomas maksas un notiek tikai pa vienam solim.
	14. Uzsākot izsoli, izsoles komisijas priekšsēdētājs lūdz pretendentus apstiprināt gatavību nomāt objektu par izsoles sākumcenu. Izsoles pretendenti, kas apstiprinājuši gatavību nomāt objektu par izsoles sākumcenu, piedalās solīšanas procesā. Katrs šāds solījums ir izsoles pretendenta apliecinājums, ka viņš palielina nomas tiesību objekta nomas maksu par izsoles soli. Ja neviens no pretendentiem nepārsola izsoles sākumcenu, Izsoli atzīst par nenotikušu un rīko jaunu izsoli.
	15. Atsakoties no turpmākās solīšanas, pretendents par to paziņo. Izsoles komisijas priekšsēdētājs Izsoles pretendentu uzskaites lapā fiksē pretendenta pēdējo solīto nomas maksas apmēru.
	16. Ja neviens no pretendentiem pēdējo augstāko nomas maksu nepārsola, Komisijas priekšsēdētājs trīs reizes atkārto pēdējo nosolīto nomas maksu un fiksē to ar *piesitienu.*
	17. Mutiskas izsoles beigās izsoles komisijas priekšsēdētājs paziņo, ka Izsole ir beigusies, kā arī nosauc visaugstāko nosolīto nomas maksu un pretendentu, kas to nosolījis un ieguvis tiesības slēgt nomas līgumu.
12. **Nenotikusi un spēkā neesoša Izsole**
	1. Izsole ar izsoles komisijas lēmumu tiek atzīta par nenotikušu, ja ir iestājies kāds no zemāk uzskaitītajiem gadījumiem:
		1. Izsolei nav pieteicies neviens pretendents;
		2. Izsolei nav pieslēdzies neviens no Izsolei reģistrētajiem dalībniekiem;
		3. citos normatīvajos aktos paredzētajos gadījumos;
		4. citos šajos noteikumos paredzētajos gadījumos.
13. Lēmumu par Izsoles atzīšanu par nenotikušu pieņem izsoles komisija un paziņo par to reģistrētajiem Izsoles dalībniekiem.
14. Ja Izsole tiek atzīta par nenotikušu vai par spēkā neesošu, tad par turpmāko izsolāmu nomas tiesību piešķiršanas kārtību, ievērojot normatīvajos aktos noteiktās prasības, lemj Slimnīcas valde.
15. **Izsoles rezultātu apstiprināšana**
	1. Mutiskas izsoles gaita tiek protokolēta, norādot katra pretendenta solītās nomas tiesību objekta nomas maksas summas. Izsoles protokolā tiek norādīti visi pretendenti, norādot katra pretendenta pēdējo augstāko nosolīto nomas maksu. Ja kāds no reģistrētajiem Izsoles pretendentiem nav ieradies uz Izsoli, tad par to izdara ierakstu izsoles protokolā. Izsoles protokolu paraksta visi izsoles komisijas locekļi.
	2. Lēmumu par izsoles rezultātu apstiprināšanu pieņem Iznomātājs un 5 (piecu) darba dienu laikā pēc izsoles rezultātu paziņošanas nodrošina attiecīgās informācijas publicēšanu Iznomātāja mājas lapā www.rslimnica.lv un VAS „Valsts nekustamie īpašumi” mājas lapā [www.vni.lv](http://www.vni.lv).
16. **Pretenziju iesniegšana**
	1. Uz pretenziju iesniegšanas laiku pie Iznomātāja tiek uzglabāts Izsoles tiešsaistes video ieraksts.
	2. Izsoles pretendenti var iesniegt pretenziju par izsoles komisijas darbību, lēmumiem vai par Izsoles rezultātiem Iznomātāja valdei 7 (septiņu) dienu laikā no dienas, kad pretendentam kļuva zināms par pārkāpumu, kas ir pretenzijas priekšmets.
	3. Pretenzijas par to, ka izsoles komisija nepareizi noraidījusi kādu pretendentu, var pieteikt tikai Izsoles pretendenti. Pretenzijas jāpiesaka Izsoles laikā izsoles vadītājam. Izsoles protokolā par to ir jāizdara atzīme.
	4. Pretenzijas par to, ka bijusi noruna atturēt Izsoles pretendentu no piedalīšanās Izsolē, var pieteikt Izsoles pretendenti, iesniedzot attiecīgus pierādījumus. Pretenzijas jāpiesaka rakstveidā Iznomātāja valdei ne vēlāk kā 1 (vienas) darba dienas laikā pēc Izsoles.
	5. Lēmumu par Izsoles atzīšanu par nenotikušu un tās rezultātus par neesošiem vai par pretenziju noraidīšanu apstiprina Iznomātāja valdes priekšsēdētājs.
	6. Pēc nomas līguma noslēgšanas Izsoles videoieraksts tiek neatgriezeniski dzēsts un pretenzijas netiek pieņemtas.
17. **Nomas līguma noslēgšana**
	1. Iznomātājs nomas līgumu (skatīt 4. pielikumu) slēdz ar to nomas tiesību objekta pretendentu, kurš nosolījis visaugstāko nomas maksu. Pretendents paraksta nomas līgumu vai rakstiski paziņo par atteikumu slēgt nomas līgumu ar Iznomātāju saskaņotā saprātīgā termiņā, kas nav garāks par 5 (piecām) darba dienām no nomas līguma nosūtīšanas dienas. Ja iepriekš minētajā termiņā nomas tiesību pretendents līgumu neparaksta un neiesniedz attiecīgu atteikumu, ir uzskatāms, ka pretendents no nomas līguma slēgšanas ir atteicies.
	2. Ja pretendents, kurš nosolījis augstāko nomas maksu, atsakās slēgt nomas līgumu, Iznomātājam ir tiesības secīgi piedāvāt slēgt nomas līgumu tam pretendentam, kurš nosolīja nākamo augstāko nomas maksu. Iznomātājs 5 (piecu) darba dienu laikā pēc minētā piedāvājuma nosūtīšanas nodrošina attiecīgās informācijas publicēšanu Iznomātāja interneta mājaslapā www.rslimnica.lv un VAS „Valsts nekustamie īpašumi” mājas lapā [www.vni.lv](http://www.vni.lv).
	3. Izsoles pretendents, kas piedāvājis nākamo augstāko nomas maksu, atbildi uz 10.2. apakšpunktā minēto piedāvājumu sniedz 5 (piecu) darba dienu laikā pēc tā saņemšanas dienas. Ja izsoles pretendents piekrīt parakstīt nomas līgumu par paša nosolīto augstāko nomas maksu, viņš paraksta nomas līgumu ar Iznomātāju saskaņotā saprātīgā termiņā, kas nav garāks par 5 (piecām) darba dienām no nomas līguma nosūtīšanas dienas. Iznomātājs 5 (piecu) darba dienu laikā pēc nomas līguma parakstīšanas nodrošina attiecīgās informācijas publicēšanu. Ja iepriekš minētajā termiņā nomas tiesību pretendents līgumu neparaksta vai neiesniedz attiecīgu atteikumu, ir uzskatāms, ka nomas tiesību pretendents no nomas līguma slēgšanas ir atteicies, un rīkojama jauna nomas tiesību izsole.

Pielikumā: Pielikums Nr.1 - Nomas tiesību objekta vietas plāns (1 lapas);

Pielikums Nr.2 - pieteikums dalībai izsolē (1 lapa);

Pielikums Nr.3 - Izsoles dalībnieku uzskaites lapa (1 lapas);

Pielikums Nr.4 - Nedzīvojamo telpu/jumta daļas nomas līgums (6 lapas).

*Pielikums Nr. 1*

**NOMAS TIESĪBU OBJEKTA VIETAS PLĀNS**

**(Stacionāra ēkā, kadastra apzīmējums 2100 006 1608 001)**



*Pielikums Nr. 2*

**PIETEIKUMS DALĪBAI IZSOLĒ**

Pretendenta rekvizīti:

|  |  |
| --- | --- |
| Nosaukums (firma): |  |
| Reģistrācijas Nr.: |  |
| Juridiskā adrese: |  |
| NACE 2.1.kods: |  |
| Tālruņa numurs: |  |
| Oficiālā elektroniskā adrese vai elektroniskā pasta adrese |  |
| Nomas tiesības pretendenta pārstāvja vārds, uzvārds, personas kods |  |

Nomas tiesību objekts:

|  |  |  |
| --- | --- | --- |
| **Adrese** | **Ēkas kadastra apzīmējums** | **Platība** |
| 18. novembra iela 41, Rēzekne, LV-4601- stacionāra ēkas bēniņu stāva atsevišķa nenorobežota telpas daļa un šīs ēkas jumta atsevišķa nenorobežota daļa  | 2100 006 1608 001 | tādā apjomā, kāds nepieciešams tehnisku iekārtu (aparatūras un antenu) uzstādīšanai un ekspluatācijai. |

**Ar šī pieteikuma iesniegšanu piesaku dalību mutiskā izsolē par stacionāra ēkas bēniņu stāva atsevišķas nenorobežotas telpas daļas un jumta atsevišķas nenorobežotas daļas nomu tehnisko iekārtu (aparatūras un antenu) uzstādīšanai un ekspluatācijai**

**Rēzeknē, 18. novembra ielā 41**

***Apliecinu, ka:***

1. *ir skaidras un saprotamas tiesības un pienākumi, kas ir noteikti izsoles noteikumos un normatīvajos aktos;*
2. *esmu iepazinies ar izsoles noteikumiem, tai skaitā visu to pielikumu saturu, atzīstu to par saprotamu un atbilstošu;*
3. *ir skaidras un saprotamas noteikumos noteiktās prasības piedāvājuma sagatavošanai, līguma priekšmets, līguma noteikumi un iznomātāja izvirzītās prasības nomnieka darbībai;*
4. *piekrītam pildīt noteikumiem pievienotajā nomas līguma projektā noteiktos pienākumus;*
5. *visas izsoles pieteikumā sniegtās ziņas par Pretendentu un tā piedāvājumu ir patiesas;*
6. *neesmu ieinteresēts citu pretendentu šai izsolei iesniegtajos piedāvājumos;*
7. *piekrītu, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par pretendenta kavētajiem maksājumiem un tā kredītreitingu, no iznomātājam pieejamām datu bāzēm.*

Nomas laikā plānotās darbības nomas tiesību objektā:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Nomas tiesību pretendenta paraksttiesīgā persona vai pilnvarotais pārstāvis (pievienojama pilnvara):

|  |  |  |  |  |
| --- | --- | --- | --- | --- |
|  |  |  |  |  |
| *(vārds, uzvārds)* |  | *(amats)* |  | *(paraksts)*  |

|  |  |  |
| --- | --- | --- |
|  |  | 2025. gada \_\_\_\_\_ . \_\_\_\_\_\_\_\_\_\_\_\_ |
| *(sastādīšanas vieta)* |  | *(datums)* |

*Pielikums Nr. 3*

**IZSOLES PRETENDENTU UZSKAITES LAPA**

**Nomas tiesību objekts** – nomas tiesības uz stacionāra ēkas (kadastra apzīmējums 2100 006 1608 001) bēniņu stāva atsevišķu nenorobežotu telpas daļu un šīs ēkas jumta atsevišķu nenorobežotu daļu tādā apjomā, kāds nepieciešams tehnisku iekārtu (aparatūras un antenu) uzstādīšanai un ekspluatācijai 18. novembra ielā 41, Rēzeknē (Nomas objekta atrašanās vieta atzīmēta pielikumā Nr.1).

Izsole notiks 2025. gada 21. jūlijā plkst.11:00 Slimnīcas telpās – 18.novembra iela 41, Rēzekne, LV-4601, 5.stāva sapulču telpā. Pēc nepieciešamības tiks nodrošināta iespēja dalībniekiem piedalīties izsolē attālināti, e-vidē *ZOOM*.

|  |  |  |  |  |
| --- | --- | --- | --- | --- |
| **Izsoles pretendenta reģistrācijas numurs** | **Reģistrācijas laiks un datums** | **Juridiskās personas nosaukums, reģistrācijas numurs**  | **Juridiskās personas pilnvarotās personas vārds, uzvārds, personas kods, kontakttālruņa Nr.** | **Pēdējā solītā cena** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

*Pielikums Nr. 4*

**NEDZĪVOJAMO TELPU/JUMTA DAĻAS NOMAS LĪGUMS**

Rēzeknē, 2025. gada \_\_. \_\_\_\_\_\_\_.

**Sabiedrība ar ierobežotu atbildību "RĒZEKNES SLIMNĪCA",** vienotais reģistrācijas Nr. 40003223971, turpmāk – Iznomātājs, valdes priekšsēdētājas Maritas Zeltiņas un valdes locekļa Ivara Zvīdra personā, kuri rīkojas saskaņā ar statūtiem, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, personas kods/ vienotais reģistrācijas numurs \_\_\_\_\_\_\_\_\_\_\_\_\_\_\_\_\_\_, turpmāk – Nomnieks, \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_, no otras puses, abi kopā – Līdzēji, pamatojoties uz 2025. gada 21. jūlijā Iznomātāja organizētās nomas tiesību izsoles rezultātiem, noslēdza šādu līgumu par nedzīvojamās telpas/jumta daļas iznomāšanu, turpmāk – Līgums:

1. **Līguma priekšmets**
	1. Iznomātājs nodod, bet Nomnieks pieņem nomā stacionāra ēkas (būves kadastra apzīmējums Nr. 2100 006 1608 001), kas atrodas Rēzeknē, 18. novembra ielā 41, bēniņu stāva atsevišķu nenorobežotu nedzīvojamās telpas daļu un šīs ēkas jumta atsevišķu nenorobežotu daļu (tādā apjomā, kāds nepieciešams Nomnieka tehnisku iekārtu (aparatūras un antenu)), turpmāk – Nomas objekts, uzstādīšanai un ekspluatācijai. Nomas objekta vietas plāns pievienots Līgumam (pielikums Nr.1) un ir tā neatņemama sastāvdaļa.
	2. Nomas objektu Nomnieks izmanto publiskā mobilo elektronisko sakaru tīkla bāzes stacijas ierīkošanai, aparatūras, anetenu uzstādīšanai un ekspluatācijai, publiskā mobilo elektronisko sakaru tīkla iekārtu darbības nodrošināšanai saskaņā ar Līgumu, Elektronisko sakaru likumu un citiem Latvijas Republikas normatīvajiem aktiem.
	3. Līdzēji vienojas un Iznomātājs piekrīt, ka Nomas objektā ietilpstošo bēniņu stāva telpa un jumta daļa tiek ierīkota Līguma 1.2. punktā noteiktajām Nomnieka vajadzībām par Nomnieka līdzekļiem, saskaņā ar Latvijas Republikas spēkā esošajos normatīvajos aktos noteiktajā kārtībā izstrādātu, ar Iznomatāju saskaņotu un būvvaldē akceptētu būvniecības ieceri.
	4. Nomniekam aizliegts Nomas objektu vai tā daļu nodot apakšnomā.
2. **Līguma termiņš**
	1. Līgums stājas spēkā dienā, kad to ir parakstījuši abi Līdzēji, un ir spēkā 10(desmit) gadus (līdz 2034. gada \_\_\_\_\_.\_\_\_\_\_\_\_\_\_\_\_\_\_\_\_\_\_\_).
	2. Līdzēji Līguma termiņu var pagarināt normatīvajos aktos noteiktajā kārtībā, noslēdzot par to rakstveida vienošanos. Nomniekam ir pienākums rakstiski paziņot Iznomātājam par vēlēšanos pagarināt līguma termiņu ne vēlāk kā 2 (divus) mēnešus pirms Līgumā noteiktā termiņa beigām.
3. **Nomas maksa un samaksas noteikumi**
	1. Nomas maksa noteikta šādā apmērā:
		1. maksa par 1.1. punktā minēto telpas/jumta daļu lietošanu ir noteikta šāda:

|  |  |  |
| --- | --- | --- |
| **Stāvs un vieta**  | **Būves kadastra apzīmējums** | **Nomas maksa bez PVN, *euro* mēnesī** |
| Stacionāra ēkas bēniņu stāva atsevišķa nenorobežota nedzīvojamās telpas daļa un šīs ēkas jumta atsevišķa nenorobežota daļa (tādā apjomā, kāds nepieciešams Nomnieka tehnisku iekārtu (aparatūras un antenu) uzstādīšanai un ekspluatācijai) | 2100 006 1608 001 |  |

* + 1. maksa par apsaimniekošanu (nekustamā īpašuma uzturēšana u.c.) ir iekļauta maksā par telpas/jumta lietošanu.
	1. Papildus Nomnieks apmaksā izdevumus par elektroenerģiju – pēc faktiski patērētā elektroenerģijas daudzuma atbilstoši elektroenerģijas patēriņa skaitītāja rādījumiem.
	2. Nomnieks apmaksā arī citus ar īpašuma koplietošanu saistītos pakalpojumus, ja tādi rodas, attiecīgi par tiem saņemot rēķinu.
	3. Maksājumus Nomnieks sāk maksāt no Līguma noslēgšana dienas šādā kārtībā:
* nomas maksas aprēķina periods ir kalendārais mēnesis. Nomas maksu Nomnieks ieskaita Iznomātāja norēķinu kontā par kārtējo mēnesi līdz nākamā mēneša 15. datumam saskaņā ar Iznomātāja rēķiniem, kurus nosūta elektroniski uz e-pasta adresi \_\_\_\_\_\_\_\_\_\_\_.
	1. Iznomātājam ir tiesības, rakstveidā nosūtot attiecīgu paziņojumu, bez šī līguma grozīšanas, ja Nomnieks nepiekrīt noslēgt rakstveida vienošanos (kā pielikumu šim līgumam), vienpusēji koriģēt nomas maksas apmēru:
		1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10 procentus. Nomas maksas paaugstinājumu nosaka, sākot ar otro nomas gadu atbilstoši Centrālās statistikas pārvaldes sniegtajiem patēriņa cenu indeksiem;
		2. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;
		3. reizi gadā nākamajam nomas periodam, ja ir mainījušies Iznomātāja Nomas objekta plānotie pārvaldīšanas izdevumi;
		4. ja normatīvie akti paredz citu nomas maksas apmēru vai nomas maksas aprēķināšanas kārtību.
	2. Pagarinot Līguma darbības termiņu, Iznomātājs pārskata nomas maksu un izvērtē, vai Nomnieks ir labticīgi pildījis Līguma nosacījumus.
	3. Koriģētā nomas maksa stājas spēkā trīsdesmitajā dienā no dienas, kad attiecīgais paziņojums nosūtīts Nomniekam. Ja nomas maksas noteikšanai pieaicina neatkarīgu vērtētāju un tā rezultātā nomas maksa tiek palielināta, Nomnieks papildus nomas maksai kompensē Iznomātājam neatkarīga vērtētāja atlīdzības summu. Ja Nomnieks nepiekrīt koriģētajam nomas maksas apmēram, Nomniekam ir tiesības vienpusēji atkāpties no Līguma, par to rakstiski informējot Iznomātāju vienu mēnesi iepriekš. Līdz Līguma izbeigšanai Nomnieks maksā nomas maksu atbilstoši pārskatītajam nomas maksas apmēram.
	4. Par samaksas termiņa neievērošanu Iznomātājs ir tiesīgs prasīt Nomniekam maksāt līgumsodu 0,1% apmērā no kopējās parāda summas par katru nokavēto dienu, bet ne vairāk kā 10% no parāda summas.
	5. Visi no Nomnieka saņemtie maksājumi pirmkārt dzēš līgumsodu.
1. **Līdzēju pienākumi un tiesības**
	1. Telpu/jumta stāvoklis Nomniekam ir zināms. Nomas objekts tiek nodots Nomniekam tādā stāvoklī, kādā tas ir nodošanas dienā, pirms tam veicot jumta seguma pārbaudi ar Controlit sistēmu. Pārbaudes izmaksas sedz Nomnieks. Nomas objekta tehniskais stāvoklis un komplektācija (pieslēgumvietas) tiek norādītas aktā par nedzīvojamo telpu/jumta daļas pieņemšanu un nodošanu nomā (pielikums Nr.2). Nomniekam ir pienākums pārliecināties (nepieciešamības gadījumā piesaistot papildu atbilstošus speciālistus), ka Nomas objekts atbilst šī Līguma un normatīvo aktu prasībām, tam nav nekādu slēpto defektu vai trūkumu, kas varētu traucēt lietot atbilstoši Līguma nosacījumiem. Ja pēc šī Līguma parakstīšanas un nomas objekta nodošanas atklājas jebkādi Nomas objekta slēptie defekti vai trūkumi, tad Nomnieks pats uzņemas par to atbildību un tas nevar būt pamats prasīt zaudējumu atlīdzināšanu Iznomātājam vai vienpusēji atkāpties no Līguma.
	2. Nomas objekta ierīkošanas, pārbūves, uzlabošanas un atjaunošanas darbus, kuri nepieciešami, lai nodrošinātu nomas objekta atbilstību Nomnieka vajadzībām, Nomnieks veic par saviem līdzekļiem, veicamos darbus un laiku iepriekš rakstiski saskaņojot ar Iznomātāju.
	3. Nomnieks par saviem līdzekļiem ar Iznomātāju saskaņotā vietā uzstāda elektroenerģijas komercuzskaites mēraparātu, kā arī sedz citus Nomas objekta iekārtošanas darbus, kuri nepieciešami Nomas objekta darbības uzsākšanai.
	4. Nomnieks apņemas nodrošināt nomas objekta uzturēšanu atbilstoši Latvijas Republikā spēkā esošajām higiēnas, ugunsdrošības un būvnormatīvu prasībām, un Nomnieks kā nomas objekta lietotājs patstāvīgi atbild trešo personu priekšā par šajā Līguma punktā minēto prasību neievērošanas rezultātā nodarītajiem zaudējumiem, ja tie radušies Nomnieka vainas dēļ.
	5. Nomnieks apņemas visā Līguma darbības laikā uzturēt telpas/jumtu lietošanas kārtībā, lietojot to kā rūpīgs saimnieks, un par saviem līdzekļiem veikt nepieciešamos uzturēšanas un apkopes darbus, veicamos pasākumu un izmantojamos materiālus saskaņojot ar Iznomātāju. Beidzoties Līgumam, līdzēji veic Nomas objekta apsekošanu, t.sk. veic jumta seguma pārbaudi ar Controlit sistēmu, kuras izmaksas sedz Nomnieks, un gadījumā, ja tehniskais stāvoklis ir pasliktinājies, Nomniekam ir pienākums veikt remontdarbus (atlīdzināt radušos zaudējumus), veicamos pasākumus un izmantojamos materiālus saskaņojot ar Iznomātāju.
	6. Izbeidzoties Līguma termiņam vai tā pirmstermiņa izbeigšanas gadījumā, Nomniekam ir tiesības paņemt līdzi viņam piederošās lietas, nebojājot un nepasliktinot telpu un/vai jumta tehnisko stāvokli. Nomniekam ir pienākums atjaunot jumta un telpu tehnisko stāvokli tādā pašā kvalitātē, kādā tas bija nodošanas brīdī, ņemot vērā dabīgās nolietojuma pazīmes. Visas darbības un stāvokļa fiksācija tiek veikta Nomas objekta pieņemšanas un nodošanas aktā.
	7. Par avārijas situācijām nomā nodotajā Nomas objektā Iznomātājs nekavējoties paziņo Nomniekam, veic neatliekamos pasākumus avārijas seku likvidēšanai. Avārijas gadījumā Iznomātājam ir tiesības Nomas objektā jebkurā laikā veikt neatliekamos pasākumus.
	8. Iznomātājs veic ēkas vispārējo tehnisko apsaimniekošanu, veicot neatliekamus uzturēšanas darbus koplietošanas inženiertehnisko iebūvēto komunikāciju (ūdens un kanalizācijas sistēmas, elektroapgādes sistēmas, apkures un ventilācijas sistēmas, izņemot kondicionēšanas) kopējās darbības nodrošināšanai, kā arī ēkas konstruktīvo elementu (sienu, pārsegumu u.tml.) saglabāšanai. Par avārijas situācijām, kas saistītas ar koplietošanas, inženiertehniskajām vai iebūvētajām komunikācijām, kā arī ar ēkas konstruktīvajiem elementiem, Nomniekam nekavējoties jāinformē Iznomātājs, kurš veic neatliekamos pasākumus avārijas seku likvidēšanai.
	9. Ja Nomnieka vai tā saimnieciskajā darbībā iesaistīto personu vainas dēļ Nomas objektam, ierīcēm vai iekārtām, kā arī ēkai radušies bojājumi, Nomnieks sedz ar bojājumu novēršanu saistītos izdevumus, turpinot maksāt nomas maksu pilnā apmērā.
	10. Nomniekam ir pienākums izpildīt pašvaldības institūciju prasības un ievērot Iznomātāja iekšējās kārtības noteikumus, izmantojot Nomas objektu.
	11. Nomnieks apņemas savlaicīgi – 10 (desmit) darba dienu laikā rakstiski paziņot Iznomātājam par rekvizītu maiņu.
	12. Iznomātājs nav atbildīgs par Nomnieka un trešo personu mantu, kas atrodas Nomas objektā, t.sk. par trešo personu nodarītajiem bojājumiem, zaudējumiem Nomnieka mantai.
	13. Nomnieka pārziņā ir izvēles tiesības patstāvīgi visā Līguma darbības periodā apdrošināt savas telpās/uz jumta atrodošās materiālās vērtības. Nomnieks uzņemas pilnu atbildību par zaudējumiem, kas var rasties avārijas situāciju iestāšanās gadījumā.
	14. Iznomātājs nav atbildīgs par Nomnieka saistībām pret trešajām personām, kā arī Nomnieks nav atbildīgs par Iznomātāja saistībām ar trešajām personām.
	15. Nomnieks uzņemas risku par iespējamajiem zaudējumiem, ja telpas/jumtu nevarēs izmantot iecerētajam mērķim, vai gūt sagaidāmo peļņu.
	16. Nomas objekta īpašie nosacījumi:
* Nomnieks patstāvīgi nodrošina mobilo sakaru bāzes stacijas ierīkošanas tehniskā projekta izstrādi, ievērojot šādas Iznomātāja prasības:
	+ aprīkojuma konstrukcija jāparedz uz tērauda rāmja, kas balstīta uz jau izbūvētajiem esošajiem balstiem;
	+ uz jumta seguma ir aizliegts izvietot jebkāda veida aprīkojumu;
	+ komunikāciju izvadiem jāparedz esošos kabeļu izvadus;
	+ apkalpes zonās jumta seguma aizsardzībai jāparedz ejceļš no Wolfin Witec materiāla un apkalpes platformas;
	+ iekārtas ar nepieciešamu apkopi paredzēt izvietošanai ēkas bēniņu stāvā, nevis uz jumta; aparatūras skapjus projektēt izvietošanai bēniņos;
	+ nepieciešamības gadījumā paredzēt esošo nedarbojošos iekārtu demontāžu ēkas bēniņos, saskaņojot ar Iznomātāju.
* Nomnieks patstāvīgi nodrošina mobilo sakaru bāzes stacijas ierīkošanas tehniskā projekta saskaņošanu normatīvajos aktos noteiktajā kārtībā;
* Nomniekam ir pienākums rakstveidā saskaņot mobilo sakaru bāzes stacijas ierīkošanas tehnisko projektu ar Iznomātāju;
* tehniskās iekārtas (aparatūras un antenas) tiek izvietotas 3.1.1.apakšpunktā paredzētajā vietā;
* Nomnieks nedrīkst traucēt Iznomātāja sniegto veselības aprūpes pakalpojumu norisi;
* Nomniekam rakstveidā jāinformē Iznomātājs par plānotiem/neplānotiem darbiem Nomas objektā, iesniedzot darbinieka/-u sarakstu (Iznomātājam klātienē uzrādot personu apliecinošu dokumentu), kas plāno veikt darbus, apkopes u.c. darbības Nomas objektā;
* Nomnieks ievēro Iznomātāja iekšējās kārtības noteikumus;
* Nomnieks rūpējas par tīrību Nomas objektā visa līguma darbības laikā; veicot tehnisko iekārtu apkalpošanu vai citus darbus Nomas objektā, nodrošina, ka telpas/jumts un apkārtējā teritorija tiek atstātas tīras, sakoptas un aizslēgtas;
* Nomnieks drīkst atrasties uz jumta tikai Iznomātāja pārstāvja klātbūtnē;
* Iznomātāja telpās/ uz jumta un teritorijā aizliegts smēķēt un/vai un atrasties alkohola vai narkotisko vielu reibumā;
* Nomnieka darbiniekiem ir saistošas Iznomātāja saimniecības daļas darbinieku prasības un norādījumi attiecībā uz iekšējās kārtības noteikumu un/vai tehnisko prasību ievērošanu;
* Nomnieks patstāvīgi nodrošina un ir atbildīgs par nepieciešamo atzinumu un atļauju saņemšanu valsts, pašvaldību iestādēs un citās uzņēmējdarbības nozari uzraugošajās institūcijās, ja attiecināms, uzņēmējdarbības veikšanai.
	1. Nomniekam ir tiesības bez papildus apmaksas īslaicīgi izmantot nomas objektam piegulošo teritoriju, ciktāl tas nepieciešams iekārtu uzstādīšanai un apkalpošanai. Pēc minēto darbu veikšanas Nomniekam tā izmantoto teritoriju jāsakārto, lai tā atbilstu sakārtotas vides prasībām.
	2. Nomniekam ir tiesības ierosināt veikt grozījumus Līgumā, ja ar šādiem grozījumiem netiek pārkāpts Līguma mērķis un galvenie noteikumi.
1. **Līguma izbeigšana un pretenziju iesniegšanas kārtība**
	1. Iznomātājs ir tiesīgs vienpusēji izbeigt Līgumu pirms termiņa, neatlīdzinot Nomnieka zaudējumus, kas saistīti ar līguma pirmstermiņa izbeigšanu, 10 (desmit) darba dienas iepriekš nosūtot Nomniekam rakstisku brīdinājumu, ja:
		1. Nomnieks nepilda vai nepienācīgi pilda Līgumā noteiktās saistības;
		2. Nomnieks, tā darbinieki bojā vai posta telpas/jumtu;
		3. Nomnieks Nomas objektu vai tā daļu nodod tālāk apakšnomā;
		4. Nomnieks izmanto Nomas objektu citiem mērķiem nekā Līguma 1.2. punktā minēts;
		5. Nomas objekts ir vajadzīgs Iznomātāja lietošanai;
		6. Nomnieks vairāk nekā mēnesi nemaksā nomas maksu. Vēlāka parāda samaksa neizslēdz Iznomātāja tiesības izbeigt Līgumu uz šāda pamata;
		7. tiesā par Nomnieku ir uzsākts maksātnespējas (bankrota) process;
		8. ir apturēta vai izbeigta Nomnieka darbība;
		9. līguma neizpildīšana ir ļaunprātīga un dod Iznomātājam pamatu uzskatīt, ka nevar paļauties uz saistību izpildīšanu nākotnē.
	2. Iznomātājam ir tiesības, rakstiski informējot Nomnieku 1 (vienu) mēnesi iepriekš, vienpusēji atkāpties no līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja Nomas objekts Iznomātājam nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai.
	3. Nomnieks var atteikties no Nomas objekta lietošanas 1 (vienu) mēnesi iepriekš rakstiski paziņojot Iznomātājam. Šādā gadījumā Iznomātājam nav pienākuma atlīdzināt Nomnieka zaudējumus un izdevumus, kā arī Nomniekam nav tiesību prasīt arī uz priekšu samaksātās nomas maksas atdošanu.
	4. Līguma izbeigšana pirms termiņa neatbrīvo Nomnieku no pienākuma izpildīt maksājumu saistības, kuras viņš uzņēmies saskaņā ar Līgumu.
	5. Iznomātājam ir aizturējuma tiesība uz Nomnieka mantu, kas atrodas telpās/uz jumta, ciktāl tā ir nepieciešama Līguma saistību izpildes nodrošināšanai.
	6. Pēc Līguma termiņa izbeigšanās vai jebkuros citos Līguma izbeigšanas gadījumos Nomniekam jāatbrīvo telpas/jumts šī Līguma izbeigšanas dienā vai citā Iznomātāja norādītajā termiņā un jānodod tās Iznomātājam labā stāvoklī, izpildot šādus pienākumus:
		1. aizejot atstāt telpas/jumtu tīru;
		2. paņemt līdzi visu Nomniekam piederošo mantu;
		3. noņemt visas piestiprinātās zīmes, ja to izvietošana iepriekš bija saskaņota ar Iznomātāju, atjaunojot tās vietas, kur tās bijušas piestiprinātas;
		4. izlabot visus bojājumus telpās/uz jumta, kas radušies to atbrīvošanas rezultātā;

Ar telpu/jumta labo stāvokli šī Līguma izpratnē saprotams tāds telpu/jumta stāvoklis, kas nav sliktāks par to stāvokli, kāds tas bija Līguma parakstīšanas brīdī.

* 1. Ja pēc Līguma izbeigšanas Nomnieka vainas dēļ telpas/jumts netiek savlaicīgi atbrīvotas un nodotas Iznomātājam, Nomniekam jāveic samaksa par Nomas objekta faktisko izmantošanu un jāmaksā līgumsods 0,1 % apmērā no mēneša maksājumu summas par katru nokavēto dienu līdz Nomas objekta nodošanas un pieņemšanas akta parakstīšanas dienai, bet ne vairāk kā 10% no parāda summas, kā arī jāsedz visi zaudējumi, kādi Iznomātājam ir nodarīti sakarā ar telpu/jumta savlaicīgu neatbrīvošanu.
	2. Līgums var tikt priekšlaicīgi izbeigts, Līdzējiem vienojoties.
1. **Garantijas**
	1. Iznomātājs garantē, ka Nomnieks var netraucēti izmantot Nomas objektu Līguma termiņā bez jebkāda pārtraukuma vai traucējuma no Iznomātāja puses.
	2. Iznomātājs apliecina, ka ir vienīgais īpašnieks, kuram ir pilnvaras slēgt šo Līgumu.
	3. Līdzēji apliecina, ka personas, kuras paraksta šo Līgumu, ir pilnvarotas slēgt šo Līgumu.
2. **Īpašie noteikumi**
	1. Nomas attiecības ir saistošas līdzēju tiesību un saistību pārņēmējiem.
	2. Visi paziņojumi un uzaicinājumi, kas nosūtīti ar ierakstītām vēstulēm uz Līgumā norādītajām līdzēju adresēm, uzskatāmi par iesniegtiem uz pasta zīmoga norādītajā datumā.
	3. Līdzēji piekrīt, ja kādai no pusēm Līguma ietvaros izveidosies parāda saistības pret otru, tad kreditors būs tiesīgs bez saskaņošanas ar debitoru veikt debitora personas datu apstrādi (nodot parāda piedziņu vai savas saistības jebkuram parādu piedziņas pakalpojumu sniedzējam, kā arī vākt, reģistrēt, ievadīt, glabāt, sakārtot, pārveidot, izmantot, nodot, pārraidīt, izpaust, bloķēt vai dzēst personas datus).
3. **Pušu atbildība**
	1. Līgums pilnībā apliecina līdzēju vienošanos. Jebkuras izmaiņas stāsies spēkā tikai tad, kad tās tiks noformētas rakstiski kā pielikums Līgumam un to parakstīs abi līdzēji. Ja normatīvajos aktos noteiktais regulējums groza, izslēdz vai papildina Līgumā noteikto regulējumu, tad normatīvais regulējums ir līdzējiem saistošs arī bez vienošanās pie Līguma parakstīšanas. Līguma pielikums ir neatņemama līguma sastāvdaļa.
	2. Ja spēku zaudēs kāds no Līguma nosacījumiem, tas neietekmēs pārējo nosacījumu spēkā esamību.
	3. Strīdi tiek izskatīti, līdzējiem savstarpēji vienojoties, bet, ja nevar vienoties – Latvijas Republikas tiesā pēc Iznomātāja atrašanās vietas saskaņā ar Latvijas Republikas normatīvajiem aktiem.
	4. Līgums ar pielikumiem ir sastādīts uz \_\_ (\_\_\_) lapām, 2 (divos) eksemplāros, no kuriem viens eksemplārs paliek Nomniekam, bet otrs – Iznomātājam.
4. **Pušu rekvizīti un paraksti:**

|  |  |
| --- | --- |
| **SIA „RĒZEKNES SLIMNĪCA”**Reģistrācijas Nr. 40003223971Juridiskā adrese: 18. novembra iela 41, Rēzekne, LV-4601Tālrunis: 64603371e-pasts: kanceleja@rslimnica.lv Bankas nosaukums: „Swedbank” ASBankas kods: HABALV22Norēķinu konts: LV66HABA0140205074101Kontaktpersona: tālr. Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Marita Zeltiņa Ivars ZvīdrisValdes priekšsēdētāja Valdes loceklis | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |

Pielikums Nr.2

\_\_.\_\_\_.2025.

Nedzīvojamo telpu/jumta daļas nomas līgumam

**AKTS**

**par nedzīvojamo telpu/jumta daļas pieņemšanu un nodošanu nomā**

2025. gada \_\_. \_\_\_\_\_\_\_

Rēzeknē, 18. novembra ielā 41

Akts noformēts, piedaloties:

**Iznomātāja - SIA „RĒZEKNES SLIMNĪCA”** atbildīgajiem darbiniekiem:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

un

Nomnieka – “\_\_” atbildīgajiem darbiniekiem:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2025. gada \_\_.  \_\_\_\_\_ tika apsekota Nomniekam nomā nododamotelpu/jumta daļas.Iznomātājs nodod, bet Nomnieks pieņem nomā par maksunedzīvojamās telpas/jumta daļu Rēzeknē, 18. novembra ielā 41 (būves kadastra apzīmējums 2100 006 1608 001): stacionāra ēkas bēniņu stāva atsevišķu nenorobežotu nedzīvojamās telpas daļu un šīs ēkas jumta atsevišķu nenorobežotu daļu (tādā apjomā, kāds nepieciešams Nomnieka tehnisku iekārtu (aparatūras un antenu) uzstādīšanai un ekspluatācijai).

Tika konstatēts šāds telpu/jumta stāvoklis - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Jumta seguma pārbaudes ar Controlit sistēmu rezultāti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Telpas/jumts ir nodrošināts ar elektrības pieslēgumu. Bez minētā telpās/uz jumta ir:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Iznomātājs nodeva, bet Nomnieks pieņēma telpu/jumta daļas.
2. Akts sastādīts un parakstīts 2 (divos) eksemplāros un ir Līguma neatņemama sastāvdaļa.

Iznomātāja pārstāvji:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Nomnieka pārstāvji:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_